Publicēts:
Latvijas Vēstnesis
, 61 (6400),
27.03.2019.
OP numurs: 
2019/61.3
Izdevējs: 
Saeima
Veids: 
likums
Pieņemts: 
14.03.2019.
Stājas spēkā: 
01.05.2019.
Saeima ir pieņēmusi un Valsts
prezidents izsludina šādu likumu:
Grozījumi 
Sauszemes 
transportlīdzekļu īpašnieku
civiltiesiskās atbildības obligātās 
apdrošināšanas likumā
Izdarīt 
Sauszemes transportlīdzekļu īpašnieku civiltiesiskās 
atbildības obligātās apdrošināšanas likumā
 (Latvijas
Republikas 
Saeimas un Ministru Kabineta Ziņotājs, 2004, 10. nr.; 2007, 22. 
nr.; 2008, 23. nr.; Latvijas Vēstnesis,
2011, 161. nr.; 2013, 
194. nr.; 2016, 241. nr.; 2017, 250. nr.; 2018, 112. nr.) šādus 
grozījumus:
1. Aizstāt visā likumā vārdus "līzinga ņēmējs" (attiecīgā 
locījumā) ar vārdiem "transportlīdzekļa reģistrācijas
apliecībā 
norādītais transportlīdzekļa turētājs" (attiecīgā locījumā).
2. 3. pantā:
izteikt panta nosaukumu šādā redakcijā:
"
3. pants.
 
Obligātās apdrošināšanas objekts un 
pienākums
";
izteikt otro daļu šādā redakcijā:
"(2) Īpašnieka civiltiesisko atbildību par katru ceļu satiksmē 
lietoto transportlīdzekli, noslēdzot apdrošināšanas
līgumu, 
apdrošina ikviens transportlīdzekļa īpašnieks vai, ja 
transportlīdzeklis nodots tirdzniecībā, - tirdzniecības
uzņēmums 
(komersants). Ja īpašnieks nodevis lietošanā citai personai 
transportlīdzekli, par kuru nav noslēgts
apdrošināšanas līgums 
vai transportlīdzekļa lietošanas laikā ir beidzies apdrošināšanas 
līguma termiņš,
apdrošināšanas līgumu īpašnieka vārdā slēdz 
transportlīdzekļa tiesīgais lietotājs. Transportlīdzekļa 
īpašniekam ir
pienākums noslēgt apdrošināšanas līgumu, ja to nav 
noslēdzis transportlīdzekļa tiesīgais lietotājs.";
papildināt pantu ar trešo daļu šādā redakcijā:
"(3) Šā panta otrajā daļā noteiktā apdrošināšanas pienākuma 
nav:
1) transportlīdzekļa īpašniekam, kurš:
a) normatīvajos aktos noteiktajā kārtībā no uzskaites noņemtu 
transportlīdzekli nodevis tirdzniecības uzņēmumam
(komersantam) 
tirdzniecībai,
b) nodevis transportlīdzekli līzingā citai personai;
2) transportlīdzekļa tiesīgajam lietotājam, kurš:
a) ir darba tiesiskajās vai dienesta attiecībās ar 
transportlīdzekļa īpašnieku vai - transportlīdzekļa līzinga 
gadījumā -
ar transportlīdzekļa reģistrācijas apliecībā norādīto 
transportlīdzekļa turētāju,
b) piedalās ceļu satiksmē izmēģinājuma braucienā ar 
tirdzniecībai paredzētu transportlīdzekli, kuru tirdzniecības
uzņēmums (komersants) normatīvajos aktos par transportlīdzekļu 
tirdzniecību noteiktajā kārtībā aprīkojis ar
tirdzniecības numura 
zīmēm."
3. 5. panta pirmajā daļā:
aizstāt 2. punktā vārdus "citā valstī" ar vārdiem "citā 
Eiropas Ekonomikas zonas valstī vai Šveices Konfederācijā";
izteikt 5. punktu šādā redakcijā:
1
/
10
"5) tirdzniecībai paredzētu transportlīdzekli, kuru 
tirdzniecības uzņēmums (komersants) normatīvajos aktos par
transportlīdzekļu tirdzniecību noteiktajā kārtībā aprīkojis ar 
tirdzniecības numura zīmēm."
4. 6. pantā:
papildināt pirmo daļu pēc vārdiem "Eiropas Ekonomikas zonas 
valsts" ar vārdiem "vai Šveices Konfederācija";
papildināt otro daļu ar vārdiem "un Šveices 
Konfederācijā".
5. 9. pantā:
aizstāt pirmās daļas 3. punktā vārdus "citā valstī" ar vārdiem 
"Eiropas Ekonomikas zonas valstī vai Šveices
Konfederācijā";
izteikt pirmās daļas 6. punktu šādā redakcijā:
"6) tirdzniecības uzņēmumam (komersantam) izsniegtas 
tirdzniecības numura zīmes. Šādā gadījumā
standartlīgumu slēdz uz 
tirdzniecības numura zīmes derīguma termiņu, nepārsniedzot 12 
mēnešus.";
izteikt ceturto daļu šādā redakcijā:
"(4) Apdrošināšanas līgums stājas spēkā tā noslēgšanas brīdī 
vai apdrošināšanas līgumā noteiktajā laikā, bet ne
vēlāk kā triju 
mēnešu laikā pēc tā noslēgšanas. Ja apdrošināšanas līgums stājas 
spēkā līdz pulksten 12.00, tad,
aprēķinot šā līguma termiņa 
beigas, tā spēkā stāšanās diena ieskaitāma, bet, ja 
apdrošināšanas līgums noslēgts
pulksten 12.00 vai vēlāk, - nav 
ieskaitāma."
6. 9.
1
 panta pirmās daļas 2. punktā:
izteikt ievaddaļu šādā redakcijā:
"šādi dati par transportlīdzekli:";
izteikt "b" apakšpunktu šādā redakcijā:
"b) dati, kas norādīti transportlīdzekļa īpašnieka īpašuma 
tiesības apliecinošā dokumentā, ja transportlīdzeklis
atsavināts 
Latvijas Republikā vai ja tas atsavināts vai noņemts no uzskaites 
Eiropas Ekonomikas zonas valstī vai
Šveices Konfederācijā, lai to 
izvestu no attiecīgās valsts un reģistrētu Latvijas 
Republikā,";
izteikt "e" apakšpunktu šādā redakcijā:
"e) dati, kas norādīti transportlīdzekļu tirdzniecībai 
paredzētā reģistrā, ja tirdzniecības uzņēmumam (komersantam)
izsniegtas tirdzniecības numura zīmes,";
papildināt punktu ar "f" apakšpunktu šādā redakcijā:
"f) dati, kas norādīti transportlīdzeklim izsniegtā licences 
kartītē pasažieru komercpārvadājumiem ar vieglo
transportlīdzekli."
7. 10. pantā:
izteikt pirmās daļas ievaddaļu šādā redakcijā:
"Apdrošināšanas līgums izbeidzas pirms termiņa - ar 
apdrošinātājam iesniegtajā pieteikumā norādīto laiku, bet ne
agrāk kā ar pieteikuma iesniegšanas brīdi, ja transportlīdzekļa 
īpašnieks vai - transportlīdzekļa līzinga gadījumā -
transportlīdzekļa reģistrācijas apliecībā norādītais 
transportlīdzekļa turētājs (ja tas noslēdzis attiecīgu 
apdrošināšanas
līgumu) iesniedz apdrošinātājam rakstveida 
pieteikumu par apdrošināšanas līguma izbeigšanu pirms termiņa un
pieteikumam pievieno šā līguma izbeigšanas pamatojumu - 
pierādījumus, kas apstiprina vienu no šādiem
nosacījumiem:";
izteikt pirmās daļas 4. punktu šādā redakcijā:
"4) tiek likvidēta juridiskā persona - transportlīdzekļa 
īpašnieks vai - transportlīdzekļa līzinga gadījumā -
transportlīdzekļa reģistrācijas apliecībā norādītais 
transportlīdzekļa turētājs;";
papildināt pirmo daļu ar 5., 6., 7. un 8. punktu šādā 
redakcijā:
"5) tiek mainīts transportlīdzekļa īpašnieka vai - 
transportlīdzekļa līzinga gadījumā - transportlīdzekļa 
reģistrācijas
apliecībā norādītā transportlīdzekļa turētāja 
nosaukums (juridiskajai personai) vai vārds vai uzvārds 
(fiziskajai personai);
6) apdrošinātājam anulēta licence sauszemes transportlīdzekļu 
īpašnieku civiltiesiskās atbildības obligātās
apdrošināšanas 
veikšanai;
2
/
10
7) normatīvajos aktos noteiktajā kārtībā uzsākta apdrošinātāja 
likvidācija;
8) transportlīdzeklim mainās tā identifikācijas numurs, 
transportlīdzekli pārreģistrējot Ceļu satiksmes drošības
direkcijā vai Valsts tehniskās uzraudzības aģentūrā.";
izteikt piektās daļas ievaddaļu šādā redakcijā:
"Izbeidzot apdrošināšanas līgumu pirms termiņa, 
transportlīdzekļa īpašniekam vai - transportlīdzekļa līzinga
gadījumā - transportlīdzekļa reģistrācijas apliecībā norādītajam 
transportlīdzekļa turētājam (ja tas noslēdzis attiecīgu
apdrošināšanas līgumu), vai jebkuram citam transportlīdzekļa 
tiesīgajam lietotājam (ja tas noslēdzis attiecīgu
apdrošināšanas 
līgumu) ir tiesības uz to iemaksātās apdrošināšanas prēmijas 
daļu, kura atbilst:";
izteikt piektās daļas 2. punktu šādā redakcijā:
"2) atlikušajam laikposmam, skaitot no apdrošināšanas līguma 
izbeigšanas dienas, ja līgums tiek izbeigts šā panta
pirmās daļas 
2., 3., 4., 5., 6., 7. vai 8. punktā minēto apstākļu dēļ un ja, 
pamatojoties uz attiecīgo apdrošināšanas
līgumu, nav pieteikta 
apdrošināšanas atlīdzības izmaksa.";
izteikt sesto un 6.
1
 daļu šādā redakcijā:
"(6) Neatkarīgi no tā, vai apdrošināšanas līgumā norādītais 
transportlīdzekļa īpašnieks vai - transportlīdzekļa līzinga
gadījumā - transportlīdzekļa reģistrācijas apliecībā norādītais 
transportlīdzekļa turētājs (ja tas noslēdzis attiecīgu
apdrošināšanas līgumu) ir iesniedzis pieteikumu par 
apdrošināšanas līguma izbeigšanu, apdrošināšanas līgums
uzskatāms 
par izbeigtu ar brīdi, kad:
1) transportlīdzeklim mainās īpašnieks:
a) transportlīdzeklis pārreģistrēts Ceļu satiksmes drošības 
direkcijā vai Valsts tehniskās uzraudzības aģentūrā,
b) pamatojoties uz transportlīdzekļa īpašnieka īpašuma 
tiesības apliecinošu dokumentu, bet transportlīdzeklis vēl
nav 
pārreģistrēts Ceļu satiksmes drošības direkcijā vai Valsts 
tehniskās uzraudzības aģentūrā;
2) transportlīdzeklis, kuram ir citas Eiropas Ekonomikas zonas 
valsts vai Šveices Konfederācijas numura zīme un
attiecībā uz 
kuru noslēgts apdrošināšanas līgums saskaņā ar šā likuma 5. panta 
pirmās daļas 2. punktu, tiek
reģistrēts Latvijas Republikā;
3) transportlīdzeklim izsniegta tranzīta numura karte;
4) transportlīdzeklim izsniegtas taksometra numura zīmes;
5) transportlīdzeklim izsniegta licences kartīte pasažieru 
komercpārvadājumiem ar vieglo transportlīdzekli;
6) transportlīdzeklim izsniegts apliecinājums par 
transportlīdzekļa norakstīšanu;
7) transportlīdzekļa līzinga gadījumā - mainās 
transportlīdzekļa reģistrācijas apliecībā norādītais 
transportlīdzekļa
turētājs;
8) transportlīdzeklis normatīvajos aktos noteiktajā kārtībā 
nodots tirdzniecības uzņēmumam (komersantam)
tirdzniecībai un par 
to izdarīta atzīme transportlīdzekļu reģistrā.
(6
1
) Ja apdrošināšanas līgums ir izbeidzies kādā no 
šā panta sestajā daļā minētajiem gadījumiem un
transportlīdzekļa 
īpašnieks vai - transportlīdzekļa līzinga gadījumā - 
transportlīdzekļa reģistrācijas apliecībā norādītais
transportlīdzekļa turētājs iesniedz apdrošinātājam rakstveida 
pieteikumu par iemaksātās apdrošināšanas prēmijas
daļas atmaksu, 
transportlīdzekļa īpašniekam vai - transportlīdzekļa līzinga 
gadījumā - transportlīdzekļa reģistrācijas
apliecībā norādītajam 
transportlīdzekļa turētājam (ja tas noslēdzis attiecīgu 
apdrošināšanas līgumu), vai jebkuram
citam transportlīdzekļa 
tiesīgajam lietotājam (ja tas noslēdzis attiecīgu apdrošināšanas 
līgumu) ir tiesības uz to
iemaksātās apdrošināšanas prēmijas 
daļu, kura atbilst atlikušajam laikposmam no pieteikuma 
iesniegšanas dienas
līdz apdrošināšanas līguma termiņa beigām un 
no kuras atskaitīti ne vairāk kā pieci procenti no apdrošināšanas
prēmijas daļas par atlikušo periodu, ja, pamatojoties uz 
attiecīgo līgumu, nav pieteikta apdrošināšanas atlīdzības
izmaksa.";
izteikt septītās daļas 1. punktu šādā redakcijā:
"1) transportlīdzekļa līzinga gadījumiem, ja 
transportlīdzeklis tiek pārreģistrēts un tiek izpildīts kāds no 
šādiem
nosacījumiem:
a) transportlīdzekļa reģistrācijas apliecībā norādītais 
transportlīdzekļa turētājs kļūst par transportlīdzekļa 
īpašnieku,
b) transportlīdzekļa reģistrācijas apliecībā norādītais 
transportlīdzekļa īpašnieks kļūst par transportlīdzekļa 
turētāju,
c) mainās transportlīdzekļa reģistrācijas apliecībā norādītais 
transportlīdzekļa īpašnieks, nemainot transportlīdzekļa
3
/
10
reģistrācijas apliecībā norādīto transportlīdzekļa 
turētāju;".
8. Izteikt 13. panta otro daļu šādā redakcijā:
"(2) Slēdzot apdrošināšanas līgumu, apdrošināšanas prēmijas 
apmēra noteikšanai transportlīdzekļa līzinga
gadījumā 
transportlīdzekļa reģistrācijas apliecībā norādītais 
transportlīdzekļa turētājs tiek pielīdzināts transportlīdzekļa
īpašniekam."
9. 15. panta pirmajā daļā:
aizstāt 1. punktā skaitli "5 000 000" ar skaitli "5 210 
000";
aizstāt 2. punktā skaitli "1 000 000" ar skaitli "1 050 
000".
10. 17. pantā:
aizstāt trešās daļas pirmajā teikumā vārdus "Eiropas 
Ekonomikas zonas valstī" (attiecīgā skaitlī un locījumā) ar
vārdiem "Eiropas Ekonomikas zonas valstī un Šveices Konfederācijā 
(attiecīgā skaitlī un locījumā)";
aizstāt trešās daļas otrajā teikumā vārdus "Eiropas Ekonomikas 
zonas valsts" ar vārdiem "Eiropas Ekonomikas
zonas valsts vai 
Šveices Konfederācijas";
aizstāt piektās daļas 2. punktā vārdus "novēršanai un 
profilakses" ar vārdu "novēršanas".
11. 18. pantā:
papildināt pantu ar otro daļu šādā redakcijā:
"(2) Tiesības uz apdrošināšanas atlīdzību par personai 
nodarītajiem nemateriālajiem zaudējumiem (morālo
kaitējumu) ir 
personiskas.";
uzskatīt līdzšinējo panta tekstu par pirmo daļu.
12. 19. pantā:
papildināt pirmās daļas ievaddaļu pēc vārdiem "materiālie 
zaudējumi" ar vārdiem "(mantiskie zaudējumi)";
papildināt otrās daļas ievaddaļu pēc vārdiem "nemateriālie 
zaudējumi" ar vārdiem "(morālais kaitējums)";
papildināt pantu ar ceturto daļu šādā redakcijā:
"(4) Ja trešā persona uzskata, ka tai nodarītie zaudējumi, kas 
minēti šā panta pirmajā un otrajā daļā, naudas
izteiksmē ir 
lielāki nekā atbilstoši šā panta trešajai daļai aprēķinātā 
apdrošināšanas atlīdzība, tai ir tiesības vērsties pie
apdrošinātāja vai Transportlīdzekļu apdrošinātāju biroja (ja 
apdrošināšanas atlīdzība izmaksājama no Garantijas fonda)
ar 
lūgumu pārskatīt pieņemto lēmumu par apdrošināšanas 
atlīdzību."
13. Izteikt 20. panta pirmo daļu šādā redakcijā:
"(1) Zaudējumi sakarā ar cietušās personas ārstēšanu ir:
1) izdevumi, kas saistīti ar neatliekamās medicīniskās 
palīdzības brigādes sniegto palīdzību cietušajai personai,
cietušās personas nogādāšanu, ievietošanu, uzturēšanu, 
diagnostiku, ārstēšanu un rehabilitāciju ārstniecības un
medicīniskās rehabilitācijas iestādē (ieskaitot ceļa izdevumus, 
apmeklējot ārstniecības vai medicīniskās rehabilitācijas
iestādi), cietušās personas kopšanu, ārstniecisko līdzekļu 
iegādi, ārstniecisko uzturu, ārstēšanos mājas apstākļos
(ieskaitot ceļa izdevumus, apmeklējot ārstniecības vai 
medicīniskās rehabilitācijas iestādi), kā arī protezēšanu,
endoprotezēšanu un tehnisko palīglīdzekļu iegādi vai nomu;
2) šā likuma 21. pantā noteiktajā kārtībā aprēķinātie tās 
personas nesaņemtie ienākumi par ārstniecības iestādes
apliecināto darbnespējas laiku, kura kopj ceļu satiksmes 
negadījumā cietušu bērnu."
14. Izteikt 21. panta otro un trešo daļu šādā redakcijā:
"(2) Nesaņemtos ienākumus veido:
1) cietušajai personai, kura ceļu satiksmes negadījuma brīdī 
uzskatāma par darba ņēmēju (likuma "
Par valsts
sociālo 
apdrošināšanu
" izpratnē), - normatīvajos aktos noteiktajā kārtībā 
aprēķinātā cietušās personas vidējā izpeļņa,
no kuras atskaitīti 
nodokļi (ja tie maksājami) un pēc veselības kaitējuma nodarīšanas 
cietušajai personai piešķirtā
slimības nauda un slimības 
pabalsti;
2) cietušajai personai, kura ceļu satiksmes negadījuma brīdī 
nav uzskatāma par darba ņēmēju (likuma "
Par valsts
sociālo 
apdrošināšanu
" izpratnē), bet gūst ienākumus, - summa, kura 
aprēķināta, iepriekšējo 12 mēnešu ienākumu
summu dalot ar šo 
mēnešu skaitu, un no kuras atskaitīti nodokļi (ja tie maksājami) 
un pēc veselības kaitējuma
4
/
10
nodarīšanas cietušajai personai 
piešķirtie slimības pabalsti.
(3) Apdrošinātājs vai Transportlīdzekļu apdrošinātāju birojs 
cietušās personas darba devējam atlīdzina cietušajai
personai 
izmaksāto slimības naudu par cietušās personas pārejošas 
darbnespējas laiku, kuru apliecina darbnespējas
lapa, un darba 
devēja samaksāto iedzīvotāju ienākuma nodokli un sociālās 
apdrošināšanas obligātās iemaksas
cietušās personas pārejošas 
darbnespējas laikā."
15. 
22. pantā
:
izteikt ceturto daļu šādā redakcijā:
"(4) Ja cietušajai personai, kurai ir darbspēju zaudējums, ir 
iespēja apgūt profesiju, lai gūtu ienākumus no darba,
kas ir 
savienojams ar tās pašreizējo veselības stāvokli, apdrošinātājs 
vai Transportlīdzekļu apdrošinātāju birojs sedz
mācību maksu un 
citus ar profesionālās izglītības apguvi saistītus saprātīgus 
izdevumus:
1) personai, kura ceļu satiksmes negadījuma brīdī ir 
nepilngadīga vai mācās vispārējās, profesionālās vai augstākās
izglītības iestādē un nav apguvusi profesiju;
2) personai, kura apgūst profesiju, ja attiecīgās 
profesionālās izglītības pakāpe nav augstāka par to izglītības
pakāpi, kāda cietušajai personai bija ceļu satiksmes negadījuma 
brīdī.";
papildināt pantu ar piekto daļu šādā redakcijā:
"(5) Šā panta ceturtajā daļā minēto mācību maksu un citus ar 
profesionālās izglītības apguvi saistītus saprātīgus
izdevumus 
ārpus ceļu satiksmes negadījumā cietušās personas dzīvesvietas 
valsts apdrošinātājs vai Transportlīdzekļu
apdrošinātāju birojs 
atlīdzina, ja attiecīgās izglītības apguve ir pamatota un 
iepriekš rakstveidā saskaņota ar
apdrošinātāju vai 
Transportlīdzekļu apdrošinātāju biroju."
16. 23. panta pirmajā daļā:
izteikt 1. punkta "b" apakšpunktu šādā redakcijā:
"b) kamēr viņi mācās vispārējās, profesionālās vai augstākās 
izglītības iestādēs pilna laika klātienē, bet ne ilgāk kā
līdz 24 
gadu vecumam vai neatkarīgi no vecuma, ja pirms pilngadības 
sasniegšanas viņi kļuvuši par personām, kurām
noteikta 
invaliditāte;";
izteikt 2. punkta "b" apakšpunktu šādā redakcijā:
"b) kamēr viņi mācās vispārējās, profesionālās vai augstākās 
izglītības iestādēs pilna laika klātienē, bet ne ilgāk kā
līdz 24 
gadu vecumam, ja viņiem nav darbspējīgu vecāku, vai neatkarīgi no 
vecuma, ja viņiem nav darbspējīgu vecāku
un pirms pilngadības 
sasniegšanas viņi kļuvuši par personām, kurām noteikta 
invaliditāte;";
aizstāt 3. punktā vārdus "bērns invalīds" ar vārdiem "bērns, 
kuram noteikta invaliditāte".
17. Izteikt 24. panta otro daļu šādā redakcijā:
"(2) Apdrošinātājs vai Transportlīdzekļu apdrošinātāju birojs 
atlīdzina valsts budžeta un pašvaldību budžetu
līdzekļus, kas 
samaksāti valsts sociālās apdrošināšanas pakalpojumu (ieskaitot 
samaksāto iedzīvotāju ienākuma
nodokli) un valsts sociālo 
pabalstu veidā saistībā ar ceļu satiksmes negadījumā cietušajām 
personām."
18. Izteikt 27. panta otro daļu šādā redakcijā:
"(2) Ja transportlīdzekļa īpašnieks piekrīt transportlīdzekļa 
atzīšanai par bojā gājušu, zaudējumu atlīdzību izmaksā
apmērā, 
kāds atbilst transportlīdzekļa vērtībai pirms ceļu satiksmes 
negadījuma, kā arī atlīdzina izdevumus par izziņu,
kas apliecina 
numurētā agregāta piederību, izdevumus par transportlīdzekļa 
noņemšanu no uzskaites normatīvajos
aktos noteiktajā apmērā un 
izdevumus par transportlīdzekļa atlieku nogādāšanu 
transportlīdzekļu apstrādes
uzņēmumā. Tiesības uz 
transportlīdzekļa atliekām iegūst apdrošinātājs vai 
Transportlīdzekļu apdrošinātāju birojs.
Izdevumus par 
transportlīdzekļa atlieku nogādāšanu transportlīdzekļu apstrādes 
uzņēmumā atlīdzina personai, kura
atliekas tur nogādājusi un 
iesniegusi attiecīgos dokumentus."
19. 31. pantā:
aizstāt trešās daļas pirmajā teikumā vārdus "Eiropas 
Ekonomikas zonas valstī" ar vārdiem "Eiropas Ekonomikas
zonas 
valstī vai Šveices Konfederācijā" un vārdus "attiecīgās valsts" - 
ar vārdiem "attiecīgās valsts apdrošinātāja";
izslēgt trešās daļas otrajā teikumā vārdus "vai tā pilnvaroto 
pārstāvi";
papildināt pantu ar divpadsmito daļu šādā redakcijā:
"(12) Ja ir stājies spēkā gala nolēmums kriminālprocesā vai 
iestājies kriminālatbildības noilgums un, izvērtējot ceļu
satiksmes negadījuma apstākļus, noskaidrots, ar kuru 
transportlīdzekli ir nodarīti zaudējumi, bet nav iespējams
5
/
10
noskaidrot, kura no personām, kas atradās šajā transportlīdzeklī, 
bija transportlīdzekļa vadītājs, un ja šā
transportlīdzekļa 
īpašnieks vai transportlīdzekļa reģistrācijas apliecībā 
norādītais transportlīdzekļa turētājs (ja
transportlīdzekļa 
īpašnieks ir juridiskā persona) vai - transportlīdzekļa līzinga 
gadījumā - transportlīdzekļa reģistrācijas
apliecībā norādītais 
transportlīdzekļa turētājs ceļu satiksmes negadījuma brīdī:
1) ir atradies transportlīdzeklī, ar kuru nodarīti zaudējumi, 
pieņem, ka viņš ir bijis šā transportlīdzekļa vadītājs, un
viņam 
netiek atlīdzināti ceļu satiksmes negadījumā nodarītie zaudējumi, 
ja vien viņš nav sniedzis informāciju par šā
transportlīdzekļa 
vadītāju;
2) nav atradies transportlīdzeklī, ar kuru nodarīti zaudējumi, 
pieņem, ka viena no attiecīgajā transportlīdzeklī
bijušajām 
personām ir šā transportlīdzekļa vadītājs. Visām minētajā 
transportlīdzeklī bijušajām personām izmaksā
apdrošināšanas 
atlīdzību, kas aprēķināta, ievērojot proporcionalitātes principu: 
katrai personai pienākošos
apdrošināšanas atlīdzību proporcionāli 
samazina par apmēru, kas ir viena daļa no kopējā personu skaita
transportlīdzeklī, vienlaikus ņemot vērā šā transportlīdzekļa 
vadītāja atbildības pakāpi. Minētais nav attiecināms uz tādu
cietušo personu, par kuru noteikti ir zināms, ka tā nav bijusi šā 
transportlīdzekļa vadītājs."
20. 35. pantā:
izteikt 14. punktu šādā redakcijā:
"14) transportlīdzekļa līzinga gadījumā - transportlīdzekļa 
reģistrācijas apliecībā norādītā transportlīdzekļa turētāja
mantai un saskaņā ar līzinga līgumu lietotajiem 
transportlīdzekļiem nodarītos zaudējumus, kas radušies ceļu
satiksmes negadījumā, kurā iesaistīti transportlīdzekļi, kas 
līzingā nodoti vienai un tai pašai personai, kura Ceļu
satiksmes 
drošības direkcijas Transportlīdzekļu un to vadītāju valsts 
reģistrā vai Valsts tehniskās uzraudzības
aģentūras 
Traktortehnikas un tās vadītāju informatīvajā sistēmā ir norādīta 
kā transportlīdzekļu turētājs;";
papildināt pantu ar 15. punktu šādā redakcijā:
"15) zaudējumus, kuri nodarīti ar transportlīdzekli, kas 
izmantots terorakta veikšanai."
21. Izteikt 36. panta trešo daļu šādā redakcijā:
"(3) Ja transportlīdzekļa vadītājs nav paziņojis par 
apdrošināšanas gadījuma iestāšanos, transportlīdzekļa
īpašniekam 
vai - transportlīdzekļa līzinga gadījumā - transportlīdzekļa 
reģistrācijas apliecībā norādītajam
transportlīdzekļa turētājam, 
vai transportlīdzekļa tiesīgajam lietotājam, kurš nav bijis ceļu 
satiksmes negadījumā
iesaistītā transportlīdzekļa vadītājs, ir 
pienākums:
1) paziņot par apdrošināšanas gadījuma iestāšanos atbilstoši 
šā panta otrajai daļai, ja tā rīcībā ir informācija par
ceļu 
satiksmes negadījumu;
2) piecu dienu laikā pēc apdrošinātāja vai Transportlīdzekļu 
apdrošinātāju biroja pieprasījuma saņemšanas, lai
apdrošinātājs 
vai Transportlīdzekļu apdrošinātāju birojs varētu pārliecināties 
par ceļu satiksmes negadījuma
apstākļiem, sniegt informāciju (ja 
tāda ir tā rīcībā vai ja tādu var iegūt, veicot saprātīgus 
pasākumus) par:
a) ceļu satiksmes negadījuma apstākļiem, kā arī iesniegt 
aizpildītu saskaņoto paziņojumu (ja tāds ir tā rīcībā vai ja
tādu 
var iegūt, veicot saprātīgus pasākumus),
b) transportlīdzekļa vadītāju, kurš vadījis transportlīdzekli 
ceļu satiksmes negadījuma brīdī (norādot attiecīgo
personu 
identificējošos datus: vārdu, uzvārdu, personas kodu, bet 
attiecībā uz ārzemnieku - vārdu, uzvārdu, dzimšanas
datumu, 
dzīvesvietas adresi),
c) transportlīdzekļa tiesīgo lietotāju, kura lietošanā nodots 
transportlīdzeklis (norādot attiecīgo personu
identificējošos 
datus: fiziskajai personai - vārdu, uzvārdu, personas kodu, bet 
attiecībā uz ārzemnieku - vārdu, uzvārdu,
dzimšanas datumu, 
dzīvesvietas adresi; juridiskajai personai - nosaukumu, 
reģistrācijas numuru un juridisko adresi)."
22. 37. pantā:
izteikt trešās daļas pirmo teikumu šādā redakcijā:
"Veikt transportlīdzekļa tehnisko ekspertīzi sakarā ar 
transportlīdzeklim nodarīto bojājumu Latvijas Republikā ir
tiesīgs Transportlīdzekļu apdrošinātāju biroja sertificēts 
eksperts, kas tehniskās ekspertīzes veikšanas procesā var
iesaistīt arī citu personu, par kuras rīcību tas atbild.";
izteikt ceturto daļu šādā redakcijā:
"(4) Ja citā valstī reģistrēts transportlīdzeklis bijis 
iesaistīts ceļu satiksmes negadījumā Latvijas Republikā,
eksperts 
ir tiesīgs izvērtēt attiecīgās valsts kompetentas personas 
sagatavoto šā transportlīdzekļa zaudējumu
novērtēšanas 
dokumentāciju un, ja tā ir pamatota, aprēķināt radušos 
zaudējumus, ņemot vērā transportlīdzekļa
remonta izmaksas valstī, 
kurā tas remontējams vai remontēts, vai zaudējumus par 
transportlīdzekļa bojāeju."
23. Izteikt 38. panta ceturto daļu šādā redakcijā:
6
/
10
"(4) Personai, kura pretendē saņemt apdrošināšanas atlīdzību 
par tai nodarītajiem zaudējumiem, tiesības celt
prasību pret 
apdrošinātāju vai Transportlīdzekļu apdrošinātāju biroju par 
personai nodarītajiem materiālajiem
zaudējumiem (mantisko 
zaudējumu) un nemateriālajiem zaudējumiem (morālo kaitējumu) 
izbeidzas, ja tās nav
pieteiktas triju gadu laikā no 
apdrošināšanas gadījuma iestāšanās dienas."
24. Papildināt 39. pantu ar 4.
1
 daļu šādā 
redakcijā:
"(4
1
) Visas prasījuma tiesības, kas izriet no šā 
likuma vai apdrošināšanas līguma, izbeidzas, ja apdrošinājuma
ņēmējs, apdrošinātais, apdrošinātājs vai jebkura cita persona tās 
pienācīgi neizmanto triju gadu laikā un šajā likumā
nav noteikts 
cits noilguma termiņš."
25. 41. pantā:
izteikt pirmās daļas 1. punkta "b" apakšpunktu šādā 
redakcijā:
"b) vadījis transportlīdzekli bez tiesībām vadīt attiecīgās 
kategorijas transportlīdzekli vai vadījis transportlīdzekli, kas
neatbilst vadītāja apliecībā norādītajam ierobežojuma kodam, un 
ceļu satiksmes negadījumā nodarītajam zaudējumam
ir cēlonisks 
sakars ar minēto pārkāpumu,";
papildināt pirmās daļas 1. punkta "d" apakšpunktu ar vārdiem 
"kad apdrošinātājam ir pamatotas šaubas par tā
rīcībā esošajā 
aizpildītajā saskaņotajā paziņojumā fiksētās informācijas 
patiesumu";
papildināt pirmās daļas 1. punkta "d
1
" apakšpunktu 
ar vārdiem "kad apdrošinātājam ir pamatotas šaubas par ceļu
satiksmes negadījuma apstākļiem";
papildināt pirmās daļas 1. punktu ar "f" apakšpunktu šādā 
redakcijā:
"f) vadījis noziedzīga nodarījuma rezultātā iegūtu 
transportlīdzekli, izņemot gadījumus, kad ceļu satiksmes
negadījuma brīdī transportlīdzekļa vadītājs ir bijis labticīgs 
valdītājs;";
papildināt pirmo daļu ar 1.
1
 punktu šādā 
redakcijā:
"1
1
) transportlīdzekļa tiesīgo lietotāju, kurš nav 
bijis ceļu satiksmes negadījumā iesaistītā transportlīdzekļa 
vadītājs,
ja:
a) tas atbilstoši šā likuma 36. panta trešās daļas 2. punktam 
pēc apdrošinātāja pieprasījuma nav sniedzis
informāciju par ceļu 
satiksmes negadījuma apstākļiem, nav iesniedzis aizpildītu 
saskaņoto paziņojumu vai nav sniedzis
informāciju par 
transportlīdzekļa vadītāju, lai apdrošinātājs varētu 
pārliecināties par ceļu satiksmes negadījuma
apstākļiem, kad tam 
ir pamatotas šaubas par ceļu satiksmes negadījuma apstākļiem,
b) konstatēts kāds no šā panta pirmās daļas 1. punkta "a", "b" 
vai "c" apakšpunktā minētajiem gadījumiem.
Regresa prasību 
iespējams iesniegt tikai tad, ja ceļu satiksmes negadījumā 
zaudējumu nodarījušā transportlīdzekļa
tiesīgais lietotājs, kurš 
nav bijis ceļu satiksmes negadījumā iesaistītā transportlīdzekļa 
vadītājs, pieļāvis
transportlīdzekļa vadīšanu šā panta pirmās 
daļas 1. punkta "a" vai "b" apakšpunktā minētajā gadījumā vai 
pieļāvis ceļu
satiksmes negadījuma vietas atstāšanu šā panta 
pirmās daļas 1. punkta "c" apakšpunktā minētajā gadījumā un ja
zaudējumu piedziņa no transportlīdzekļa vadītāja nav 
iespējama;";
izteikt pirmās daļas 2. punktu šādā redakcijā:
"2) ceļu satiksmes negadījumā zaudējumu nodarījušā 
transportlīdzekļa īpašnieku vai - transportlīdzekļa līzinga
gadījumā - transportlīdzekļa reģistrācijas apliecībā norādīto 
transportlīdzekļa turētāju, ja:
a) tas apdrošināšanas līgumā noteiktajā termiņā nav samaksājis 
apdrošināšanas prēmiju,
b) tas atbilstoši šā likuma 36. panta trešās daļas 2. punktam 
pēc apdrošinātāja pieprasījuma nav sniedzis
informāciju par ceļu 
satiksmes negadījuma apstākļiem, nav iesniedzis aizpildītu 
saskaņoto paziņojumu, nav sniedzis
informāciju par 
transportlīdzekļa vadītāju vai transportlīdzekļa tiesīgo 
lietotāju, lai apdrošinātājs varētu pārliecināties par
ceļu 
satiksmes negadījuma apstākļiem, kad tam ir pamatotas šaubas par 
ceļu satiksmes negadījuma apstākļiem,
c) konstatēts kāds no šā panta pirmās daļas 1. punkta "a", "b" 
vai "c" apakšpunktā minētajiem gadījumiem.
Regresa prasību 
iespējams iesniegt tikai tad, ja ceļu satiksmes negadījumā 
zaudējumu nodarījušā transportlīdzekļa
īpašnieks vai - 
transportlīdzekļa līzinga gadījumā - transportlīdzekļa 
reģistrācijas apliecībā norādītais transportlīdzekļa
turētājs 
pieļāvis transportlīdzekļa vadīšanu šā panta pirmās daļas 1. 
punkta "a" vai "b" apakšpunktā minētajā gadījumā
vai pieļāvis 
ceļu satiksmes negadījuma vietas atstāšanu šā panta pirmās daļas 
1. punkta "c" apakšpunktā minētajā
gadījumā un ja zaudējumu 
piedziņa no transportlīdzekļa vadītāja nav iespējama,
d) transportlīdzeklim nav noteiktajā kārtībā izdarīta valsts 
tehniskā apskate un ceļu satiksmes negadījumā
nodarītajam 
zaudējumam ir cēlonisks sakars ar transportlīdzekļa tehnisko 
stāvokli,
7
/
10
e) transportlīdzeklis atbilstoši ceļu satiksmes noteikumiem 
laikposmā no 1. decembra līdz 1. martam nav bijis
aprīkots ar 
riepām, kas paredzētas braukšanai ziemas apstākļos, un ceļu 
satiksmes negadījumā nodarītajam
zaudējumam ir cēlonisks sakars 
ar minēto pārkāpumu;";
izteikt pirmās daļas 5. punktu šādā redakcijā:
"5) tirdzniecības uzņēmumu (komersantu), ja tas nav ievērojis 
kārtību, kādā tirdzniecībai paredzētie transportlīdzekļi
piedalās 
ceļu satiksmē;";
papildināt pirmo daļu ar 6. punktu šādā redakcijā:
"6) personu, kura transportlīdzekli ieguvusi, izdarot 
noziedzīgu nodarījumu.";
izteikt otrās daļas 1. un 2. punktu šādā redakcijā:
"1) ceļu satiksmes negadījumā zaudējumu nodarījušā 
transportlīdzekļa tiesīgo lietotāju vai transportlīdzekļa
īpašnieku, vai - transportlīdzekļa līzinga gadījumā - 
transportlīdzekļa reģistrācijas apliecībā norādīto 
transportlīdzekļa
turētāju, ja nav apdrošināta īpašnieka 
civiltiesiskā atbildība;
2) transportlīdzekļa vadītāju, ja viņš vadījis noziedzīga 
nodarījuma rezultātā iegūtu transportlīdzekli, izņemot
gadījumus, 
kad ceļu satiksmes negadījuma brīdī transportlīdzekļa vadītājs ir 
bijis labticīgs valdītājs;";
papildināt otro daļu ar 2.
1
 punktu šādā 
redakcijā:
"2
1
) personu, kura transportlīdzekli ieguvusi, 
izdarot noziedzīgu nodarījumu;";
papildināt otro daļu ar 10. punktu šādā redakcijā:
"10) tirdzniecības uzņēmumu (komersantu), kura normatīvajos 
aktos noteiktajā kārtībā tirdzniecībai pieņemtais
transportlīdzeklis nodarījis zaudējumu un kurš nav apdrošinājis 
īpašnieka civiltiesisko atbildību.";
izteikt piekto daļu šādā redakcijā:
"(5) Ja apdrošinātājs vai Transportlīdzekļu apdrošinātāju 
birojs ir veicis apdrošināšanas atlīdzības izmaksu, bet pēc
tam 
ir konstatēti fakti, kuri nebija zināmi, bet kuriem būtu bijusi 
būtiska nozīme, pieņemot lēmumu par apdrošināšanas
atlīdzības 
izmaksu, apdrošinātājam vai Transportlīdzekļu apdrošinātāju 
birojam ir tiesības pieprasīt, lai apdrošināšanas
atlīdzības 
saņēmējs atmaksā tam nepamatoti izmaksāto apdrošināšanas 
atlīdzību vai tās daļu, pamatojoties uz
Civillikumā
 noteiktajām 
atprasījuma tiesībām.";
papildināt pantu ar sesto daļu šādā redakcijā:
"(6) Transportlīdzekļu apdrošinātāju birojs ir tiesīgs 
iesniegt regresa prasību par izmaksātās apdrošināšanas
atlīdzības 
un šā likuma 51. panta trešās daļas 1. punktā minēto izdevumu 
atlīdzināšanu šajā pantā minētajos
gadījumos."
26. 44. pantā:
izslēgt otrās daļas 6. punktā vārdu un skaitli "un 
50.
1
";
aizstāt ceturtajā daļā vārdu "starpniecību" ar vārdu 
"izplatīšanu".
27. Izteikt 49. panta nosaukumu un pirmo daļu šādā 
redakcijā:
"
49. pants. Konsultatīvā padome un informācijas sniegšana 
valsts pārvaldes institūcijām
(1) Lai sekmētu valsts pārvaldes institūciju, apdrošinātāju, 
Transportlīdzekļu apdrošinātāju biroja un citu iesaistīto
personu 
sadarbību sauszemes transportlīdzekļu īpašnieku civiltiesiskās 
atbildības obligātās apdrošināšanas jomā, tiek
izveidota 
Konsultatīvā padome, kuras sastāvā ir pa vienam pārstāvim no 
Finanšu ministrijas, Finanšu un kapitāla tirgus
komisijas, Valsts 
policijas, Ceļu satiksmes drošības direkcijas, Satiksmes 
ministrijas, Zemkopības ministrijas,
Latvijas automoto biedrības, 
Autopārvadātāju asociācijas "Latvijas auto", Latvijas Pasažieru 
pārvadātāju asociācijas,
biedrības "Auto Asociācija", Valsts 
tehniskās uzraudzības aģentūras, Latvijas Apdrošināšanas brokeru 
asociācijas un
Latvijas Nacionālās kravas ekspeditoru un 
loģistikas asociācijas, kā arī - proporcionāli minēto institūciju 
un
organizāciju skaitam - Transportlīdzekļu apdrošinātāju biroja 
pilnvarotu apdrošinātāju pārstāvji un Transportlīdzekļu
apdrošinātāju biroja pārstāvis."
28. Izteikt 50. pantu šādā redakcijā:
"
50. pants. Informācijas sniegšana
(1) Transportlīdzekļu apdrošinātāju birojs sniedz informāciju 
par:
8
/
10
1) noslēgtajiem apdrošināšanas līgumiem vismaz pēdējo piecu 
gadu laikā un atbilstoši šiem līgumiem sakarā ar
apdrošināšanas 
gadījumu iesniegto pieteikumu skaitu, uz kuru pamata veikta 
apdrošināšanas atlīdzības izmaksa, - 15
dienu laikā pēc 
transportlīdzekļa īpašnieka vai - transportlīdzekļa līzinga 
gadījumā - transportlīdzekļa reģistrācijas
apliecībā norādītā 
transportlīdzekļa turētāja pieprasījuma;
2) apdrošināšanas līguma spēkā esību - pēc transportlīdzekļa 
īpašnieka vai - transportlīdzekļa līzinga gadījumā -
transportlīdzekļa reģistrācijas apliecībā norādītā 
transportlīdzekļa turētāja, vai ceļu satiksmes negadījumā 
iesaistītās
personas pieprasījuma;
3) ceļu satiksmes negadījumā zaudējumu nodarījušā 
transportlīdzekļa īpašnieka civiltiesiskās atbildības
apdrošinātāju un tā apdrošināšanas prasību kārtošanas pārstāvjiem 
- pēc ceļu satiksmes negadījumā iesaistītās
personas 
pieprasījuma, ja ceļu satiksmes negadījums noticis:
a) Eiropas Ekonomikas zonas valstī vai Šveices Konfederācijā 
un zaudējumu nodarījis transportlīdzeklis, kurš
parasti atrodas 
Latvijas Republikā,
b) Latvijas Republikā vai ārpus tās un zaudējumu nodarījis 
transportlīdzeklis, kurš parasti atrodas ārpus Latvijas
Republikas;
4) ceļu satiksmes negadījumā zaudējumu nodarījušā 
transportlīdzekļa īpašnieku vai tiesīgo lietotāju - 30 dienu 
laikā
pēc trešās personas pieprasījuma, ja trešai personai ir 
likumīgas intereses iegūt šo informāciju;
5) apdrošinātājiem, pie kuriem iespējams noslēgt 
apdrošināšanas līgumu.
(2) Transportlīdzekļu apdrošinātāju birojs šā panta pirmās 
daļas 1. un 4. punktā minēto informāciju sniedz pēc
šajos punktos 
minēto personu rakstveida pieprasījuma saņemšanas. Šā panta 
pirmās daļas 2. un 3. punktā minētā
informācija ir pieejama 
Transportlīdzekļu apdrošinātāju biroja mājaslapā internetā pēc 
šajos punktos minēto personu
rakstveida pieprasījuma saņemšanas. 
Šā panta pirmās daļas 5. punktā minētā informācija ir publiski 
pieejama
Transportlīdzekļu apdrošinātāju biroja mājaslapā 
internetā.
(3) Par šā panta pirmās daļas 1. punktā minētās informācijas 
sagatavošanu Transportlīdzekļu apdrošinātāju birojam
ir tiesības 
pieprasīt un saņemt maksu, kas nepārsniedz informācijas 
sagatavošanas izdevumus."
29. Izslēgt 50.
1
 pantu.
30. 51. pantā:
izslēgt pirmās daļas 4. punktu;
izteikt trešās daļas 1. punktu šādā redakcijā:
"1) izdevumus par atlīdzības lietas administrēšanu vai citām 
prasības nokārtošanai nepieciešamajām darbībām, ja
saskaņā ar šo 
likumu Transportlīdzekļu apdrošinātāju birojs pieņem lēmumu par 
apdrošināšanas atlīdzības izmaksu
vai atteikumu izmaksāt 
apdrošināšanas atlīdzību, un izdevumus, kas radušies, atgūstot no 
Garantijas fonda
izmaksātās apdrošināšanas atlīdzības regresa 
kārtībā;".
31. Izteikt 57. pantu šādā redakcijā:
"
57. pants. Ceļu satiksmes negadījumu novēršana
(1) Ceļu satiksmes negadījumu novēršana ir ceļu satiksmes 
drošības pasākumu kopums, lai:
1) nodrošinātu preventīvos pasākumus ceļu satiksmes drošības 
jomā;
2) informētu un izglītotu ceļu satiksmes dalībniekus;
3) mazinātu ceļu satiksmes negadījumu iestāšanās biežumu;
4) novērstu un mazinātu ceļu satiksmes negadījumu sekas.
(2) Ceļu satiksmes negadījumu novēršanas pasākumu veikšanai 
apdrošinātāji katru ceturksni ieskaita
Transportlīdzekļu 
apdrošinātāju biroja kontā divus procentus no parakstīto 
apdrošināšanas prēmiju summas, kas
norādīta apdrošināšanas līgumā 
tā noslēgšanas brīdī, no tās atskaitot šā likuma 10. pantā 
minētajos gadījumos
transportlīdzekļa īpašniekam vai - 
transportlīdzekļa līzinga gadījumā - transportlīdzekļa 
reģistrācijas apliecībā
norādītajam transportlīdzekļa turētājam 
atmaksāto prēmijas daļu. Šā likuma 14. panta otrajā un trešajā 
daļā minētajos
gadījumos parakstītā apdrošināšanas prēmija ir 
apdrošināšanas līguma noslēgšanas brīdī aprēķinātā prēmija, no 
kuras
atskaitīts apdrošināšanas prēmijas maksājuma samazinājums, 
ko apdrošinātājam kompensē Transportlīdzekļu
apdrošinātāju birojs 
no Garantijas fonda.
(3) Par naudas izlietojumu lemj Ministru kabineta izveidota 
konsultatīva institūcija, kuras darbības mērķis ir sekmēt
vienotas valsts politikas izstrādi un īstenošanu ceļu satiksmes 
drošības jomā, lai paaugstinātu vispārējo ceļu
9
/
10
© Oficiālais izdevējs "Latvijas Vēstnesis"
satiksmes drošības 
līmeni valstī, - Ceļu satiksmes drošības padome, ievērojot, ka ne 
mazāk par pusi no šā panta
otrajā daļā minētajiem līdzekļiem 
izmanto Iekšlietu ministrijas padotībā esošās iestādes."
32. Papildināt 58. panta pirmo daļu pēc vārdiem "Valsts 
tehniskās uzraudzības aģentūras" ar vārdiem
"Autotransporta 
direkcijas".
33. Aizstāt 59. panta piektajā daļā vārdus "
Fizisko personu 
datu aizsardzības likuma
" ar vārdiem "
Fizisko personu
datu 
apstrādes likuma
".
34. Papildināt pārejas noteikumus ar 19. un 20. punktu šādā 
redakcijā:
"19. Šā likuma 15. panta pirmās daļas 1. un 2. punkta 
grozījumos minētais apdrošinātāja atbildības limits
piemērojams 
ceļu satiksmes negadījumiem, kuri notikuši, sākot ar 2019. gada 
1. janvāri.
20. Ja transportlīdzeklis normatīvajos aktos noteiktajā 
kārtībā nodots tirdzniecības uzņēmumam (komersantam)
tirdzniecībai līdz šā likuma 3. panta trešās daļas 1. punkta "a" 
apakšpunkta spēkā stāšanās dienai, transportlīdzekļa
īpašniekam 
vai - transportlīdzekļa līzinga gadījumā - transportlīdzekļa 
reģistrācijas apliecībā norādītajam
transportlīdzekļa turētājam 
(ja tas noslēdzis attiecīgu apdrošināšanas līgumu) ir tiesības 
izbeigt apdrošināšanas līgumu
pirms termiņa, iesniedzot 
apdrošinātājam rakstveida pieteikumu par šā līguma izbeigšanu 
pirms termiņa un
pieteikumam pievienojot apdrošināšanas līguma 
izbeigšanas pamatojumu - pierādījumu, ka transportlīdzeklis
normatīvajos aktos noteiktajā kārtībā nodots tirdzniecības 
uzņēmumam (komersantam) tirdzniecībai līdz šajā punktā
minētās 
tiesību normas spēkā stāšanās dienai. Šādā gadījumā 
transportlīdzekļa īpašniekam vai - transportlīdzekļa
līzinga 
gadījumā - transportlīdzekļa reģistrācijas apliecībā norādītajam 
transportlīdzekļa turētājam (ja tas noslēdzis
attiecīgu 
apdrošināšanas līgumu) ir tiesības uz to iemaksātās 
apdrošināšanas prēmijas daļu, kura atbilst atlikušajam
laikposmam 
no pieteikuma iesniegšanas dienas līdz apdrošināšanas līguma 
termiņa beigām un no kuras atskaitīti ne
vairāk kā pieci procenti 
no apdrošināšanas prēmijas daļas par atlikušo periodu, ja, 
pamatojoties uz attiecīgo
apdrošināšanas līgumu, nav pieteikta 
apdrošināšanas atlīdzības izmaksa."
Likums stājas spēkā 2019. gada 1. maijā.
Likums Saeimā pieņemts 2019. gada 14. martā.
Valsts prezidents 
R. Vējonis
Rīgā 2019. gada 27. martā
10
/
10